ભારતમાં વિદ્યાર્થીઓને સંશોધન માટે જરૂરી માળખું અને સવલત ન મળતી હોવાની ફરિયાદ વારંવાર સાંભળવા મળે છે અને તેને કારણે સંશોધન ક્ષેત્રે ભારતની સ્થિતિ કથળેલી જોવા મળે છે. જોકે, આ વખતે ભારતીયો માટે ગર્વ કરવા જેવી વાત છે. વાત એમ છે કે કૃષિ ક્ષેત્રમાં સંશોધન કરવા માટે એનાયત કરવામાં આવતી વિશ્વની શ્રેષ્ઠ સ્કોલરશિપમાં સ્થાન પામતી એવી બિશેલ-બોરલોગ સ્કોલરશિપ જીતવામાં ભારતીયો મોખરે છે.